AIŠKINAMASIS RAŠTAS

Dėl Autobusų stočių steigimo Molėtų rajono savivaldybėje tvarkos aprašo patvirtinimo

1. Parengto tarybos sprendimo projekto tikslai ir uždaviniai:

Sprendimo projekto tikslas – patvirtinti autobusų stočių steigimo Molėtų rajono savivaldybėje tvarkos aprašą.

2. Siūlomos teisinio reguliavimo nuostatos:

Šis aprašas nustato autobusų stočių steigimo Molėtų rajono savivaldybėje kriterijus, reikalavimus stočių valdytojams, autobusų stočių naudojimo ir darbo tvarką, dokumentų pateikimo tvarką, siekiant steigti autobusų stotį.

3. Laukiami rezultatai:

Patvirtintas tvarkos aprašas reglamentuos naujų autobusų stočių steigimą Molėtų rajono savivaldybės teritorijoje.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Lietuvos Respublikos Seimas 2023 m. kovo 23 d. priėmė Lietuvos Respublikos kelių transporto kodekso (toliau – Kodeksas) 8-1, 11, 16, 17-1, 18, 18-2 straipsnių pakeitimo ir Kodekso papildymo 18-2 straipsniu įstatymą Nr. XIV-1827 (toliau – Įstatymas). Įstatymas, išskyrus 2 straipsnio 5 dalį, 7 straipsnį ir šio straipsnio 4, 6, 7 dalis įsigaliojo 2023 m. liepos 1 d. 11 straipsnio 6 dalyje įstatymų leidėjas nustatė, jog autobusų stotys steigiamos pagal savivaldybės atstovaujamosios institucijos nustatytus kriterijus ir tvarką bei patvirtintų teritorijų planavimo dokumentų nustatytose vietose. Molėtų rajono savivaldybės administracija, vykdydama teisės akto nuostatas, teikia sprendimo projektą „Dėl Autobusų stočių steigimo Molėtų rajono savivaldybėje tvarkos aprašo patvirtinimo“.